Alex Kapranos

Alexander Paul Kapranos Huntley (født 1972) er en britisk musiker, mest kjent som vokalist, gitarist og frontfigur i den britiske rockegruppa Franz Ferdinand.

Før Franz Ferdinand var han med i grupper som The Amphetameanies, The Yummy Fur og The Karelia, hvor de to sistnevnte slapp ut musikkalbum, og nøt suksess i det skotske indie-miljøet. 

Kapranos dannet Franz Ferdinand sammen med noen kamerater i 2001, og i 2004 kom deres selvtitulerte debutalbum. 

I 2006 utgav han boka Sound Bites, ei matbok som omhandlet hva han spiste i forbindelse med turnelivet.

Kapranos er født i England, men flyttet til Skottland da han var syv år. Hans mor er engelsk og hans far gresk.

Referanser

 Eksterne lenker   





Kategori:Personer fra distriktet South Gloucestershire
Kategori:Engelske gitarister
Kategori:Engelske sangere
Kategori:Greske sangere